(389) 
15 mensis praeteriti, non esse, nisi renovationem mandati praedecessorum 
nostrorum, publicati 7 decembris 1754, cujus originale apud nos existit, 
ejusdemque copia ab illo tempore, usque ad hodiernum usque diem, affixa 
permansit ad introitum scholae canonicae, cum aliis copiis diversorum 
mandatorum ejusdem collegii, in quo mandata collegii affigi consueverunt. 
In illo autem mandato (cujus hic copia jungitur) eadem constructio et eadem 
verba continentur. 
Nec videntur praedecessores nostri, per ea verba, quidquam detraxisse 
auctoritati regiae, cum et ipsi gloriosissimi principes nostri Albertus et Isa- 
bella, in proemio Visitationis universitatis Lovaniensis (contentae tomo 5 
edictorum Brabantiae folio 89 et seq., et cujus copiam hisce jungimus) non 
dubitaverint publice testari, sese illam Visitationem facere juncta imprimis 
summi pontificis auctoritate. 
Cum deinde juxta articulos 45 et 48 ejusdem Visitationis, studiosis bene 
meritis in qualibet facultate, qui ordinationibus dietae Visitationis sese con- 
formaverint, auctoritate apostolica gradus academici conferantur. Et cum 
deinde visitatione facta, et plurimis pro universitate , et singulis facultatibus 
in eadem ordinationibus factis, summus pontifex Paulus Quintus, per litteras 
suas ad universitatem Lovaniensem datas prima octobris anno 1617 (quarum 
copia et subscriptio earumdem habentur ad calcem copiae praedictae Visi- 
tationis hisce junctae) mandaverit universitati, Rectori, et quinque faculta- 
tibus ejusdem, ac omnibus suppositis universitatis studii generalis oppidi 
Lovaniensis, ut J’isitationem ac decreta et ordinationes in illa auctoritate 
apostolica facta, ea qua par est reverentia suscipiant, illaque diligenter 
observent, ac ab aliis ad quos spectat, et pro tempore spectabit observari 
curent , realiter, et cum efjectu. 
Hinc non putamus deliquisse praedecessores nostros, dum dixerunt, quod 
observatio articulorum dictae Visitationis ipsis ac jurium candidatis injuncta 
fuerit ab utraque potestate. 
Et summa cum veneratione subscribimur. 
Excellentissime Domine, Excellentiae Tuae, 
Humillimi et observantissimi famuli, Prior 
et stricti collegii jurium Doctores, 
L.-J. STREITHAGEN, siricti collegii, p. f. prior. 
Lovanii, 12 februarii 1758. 
(Conseil privé , carton 1665.) 
